Държавен вестник, бр. 34, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  34
Раздел ІІ
Изисквания към кандидатите
Чл. 57. (1) За финансова помощ за мярката 
по чл. 55 могат да кандидатстват съществу­
ващи микро-, малки и средни предприятия 
по смисъла на Закона за малките и средните 
предприятия относно определението на мик­
ро-, малки и средни предприятия, както и 
предприятия, които не са обхванати от тези 
определения и са с по-малко от 750 служители 
или оборот, по-малък от 200 милиона евро, 
отговарящи на изискванията на чл. 1, ал. 2, 
при условие че:
1. нямат изискуеми задължения към ДФЗ;
2. не са в открито производство за обявя­
ване в несъстоятелност или не са обявени в 
несъстоятелност;
3. не са в производство по ликвидация.
(2) Финансова помощ не се предоставя на 
кандидати/ползватели на помощта, които не 
са независими предприятия по смисъла на 
чл. 4, ал. 2 ЗМСП и за които се установи, че 
са учредени или преобразувани с цел осъ­
ществяване на предимство в противоречие с 
целите на мярката над максималния размер 
съгласно чл. 58, ал. 2.
(3) Липсата на обстоятелствата по ал. 2 се 
доказва от кандидата/ползвателя на помощта:
1. с декларация към момента на канди­
датстване;
2. с официални документи, издадени от 
съответните компетентни органи, за обсто­
ятелствата, за които такива документи се 
издават, и с декларация за всички останали 
обстоятелства, включително и за обстоя­
телствата по чл. 23 от Закона за търговския 
регистър, в срок от 15 работни дни от датата 
на получаване на уведомително писмо от ДФЗ 
за представянето им.
Раздел ІІІ
Финансова помощ 
Чл. 58. (1) Максималният размер на фи­
нансовата помощ по мярка „Инвестиции в 
предприятия“ е до 50 % от стойността на 
действителните разходи за изпълнение на вся­
ка конкретно определена дейност. Разликата 
между пълния размер на одобрените разходи 
и размера на финансовата помощ се осигурява 
от получателя на финансовата помощ. 
(2) Максималният размер на общите до­
пустими разходи по мярка „Инвестиции в 
предприятия“ за един кандидат е левовата 
равностойност на 400 000 евро. Плащанията 
по инвестиционния проект могат да бъдат 
окончателни и не се допускат авансови и 
междинни плащания на финансовата помощ.
(3) Финансова помощ в размер до 50 % се 
предоставя на микро-, малки и средни пред­
приятия по Препоръка 2003/361/ЕО от 2003 г. 
Финансовата помощ се съкращава наполовина 
за предприятия с по-малко от 750 служители 
или оборот, по-малък от 200 милиона евро.
Чл. 59. Допустими за извършване на дей­
ностите по чл. 55, ал. 3, т. 1 са разходите, 
посочени в приложение № 5.
Раздел ІV
Условия и ред за издаване на удостоверение 
за участие
Чл. 60. (1) Заявление за участие за една или 
повече дейности по чл. 55, ал. 3 по образец, 
утвърден по реда на чл. 2, ал. 2, се подава в 
ТЗ на ИАЛВ по регистрация на винопроиз­
водителя. 
(2) Към заявлението по ал. 1 се прилагат 
следните документи:
1. инвестиционен проект (ИП) по образец, 
утвърден по реда на чл. 2, ал. 2;
2. изрично нотариално заверено пълно­
мощно в оригинал, когато документите се 
подават от упълномощено лице.
Чл. 61. (1) В срок до 10 работни дни от 
подаване на заявлението по чл. 60, ал. 1 ТЗ на 
ИАЛВ извършва проверка на предоставените 
документи и сравнява с данните, вписани в 
лозарския регистър.
(2) При установяване на непълноти и/или 
нередовности в заявлението и приложените 
към него документи ИАЛВ писмено уведомява 
кандидата, който в срок до 10 работни дни 
от получаване на уведомлението представя 
изисканите документи или писмени обяснения.
(3) В случаите, когато кандидатът не от­
страни непълнотите и/или нередовностите 
в срока по ал. 2, заявлението се оставя без 
разглеждане. Кандидатът може да подаде ново 
заявление в съответната винарска година.
(4) В срок до 7 работни дни от извършване 
на проверката по ал. 1 или след отстраняване 
на непълнотите и/или нередовностите по ал. 2 
ТЗ на ИАЛВ извършва проверка на място на 
винарското предприятие за установяване на 
действителното състояние. Резултатите от 
проверката се отразяват в контролен лист в 
два екземпляра, подписан от длъжностните 
лица, извършили проверката, и кандидата или 
негов упълномощен представител. 
(5) В срок до три работни дни след из­
вършване на проверката по ал. 4 ТЗ на ИАЛВ 
изготвя становище за одобрение или отхвър­
ляне на заявлението.
Чл. 62. (1) В срок до 5 работни дни от 
получаване на становището по чл. 61, ал. 5 
изпълнителният директор на ИАЛВ утвърж­
дава или отхвърля ИП с мотивирана заповед 
и издава удостоверение за участие по мярка 
„Инвестиции в предприятия“. Заповедта под­
лежи на обжалване по реда на АПК.